open-index/open-wikipedia-markdown huggingface dataset:
Sigurd Saxlund

**Sigurd Sundt Saxlund** (født 30. mai 1892 på Lysaker, død 1. april 1986 i Lillesand) var en norsk filolog og skolemann, samt en av de første norske kiropraktorer.

Etter examen artium 1910 ble han cand.mag. 1915, og han var lærer ved Vestheim skole fra 1915 til 1917, før han tok statsøkonomisk eksamen.  Han studerte også antropologi, psykologi og fysiologi i utlandet, blant annet ved Columbia University i 1917–1918.  Med kona Liv Saxlund (1897–1986) utdannet han seg til kiropraktor 1926–1927 ved Palmer College i Davenport, Iowa. Tilbake i Norge orienterte han om kiropraktikk som var et nytt fenomen, og startet Norsk Kiropraktorforening i 1935.  I perioden 1930 til 1938 drev han et helsehjem på gården Øren i Osen, tre mil øst for Molde, og virket som kiropraktor og naturlege. Han hadde i 1922 overtatt Øren av faren, som hadde kjøpt den i 1902.

Sigurd ble i 1938 cand.philol., med fagene geografi, historie og engelsk. Han virket som rektor ved Arendal offentlige høyere almenskole og som NS-oppnevnt ordfører i Arendal 1941–1942.  Fra 1943 til 1945 var han kontorsjef ved Befolkningskontoret, en avdeling i helseavdelingen under Innenriksdepartementet som arbeidet med arv og rasepolitikk. 

Saxlund skrev antisemittiske bøker og var medlem av Nasjonal Samling. Han studerte raseforskning i Tyskland, Frankrike, England og Amerika i syv år, og foreslo i 1919 å ta inn raselære i den norske skolen. Saxlund reiste rundt i Norge på slutten av 1930-tallet, og holdt foredrag om  «Raser og Skaller».  Sønnen Oddmund Saxlund var leder av Hirdens flykorps i Arendal, og ble også dømt til tvangsarbeid og inndragning.

Han ble i 1946 i det norske landssvikoppgjøret dømt til syv års tvangsarbeid og 29&nbsp;000 kr i inndragning, mistet lektorstillingen og rettighetstap i 10 år.

Etter krigen drev Sigurd Saxlund et småbruk på Brekkestø i Lillesand.

Han var sønn av Eivind Saxlund (1858–1938) og Anna Magdalene Sundt (1863–1950). Faren var høyesterettsadvokat i  Kristiania. Han giftet seg med Liv Vik (1897–1986) som var datter av amtmann Oddmund Vik i Møre og Romsdal.

## Bibliografi
*  
*  
* 

## Referanser
2011 AG5

**** (også skrevet 2011 AG5) er en jordnær asteroide og et potensielt farlig objekt. Asteroiden har en observasjonsbue på 256&nbsp;dager, og er listet på Sentrys risikotabell med verdien 1 på Torinoskalaen. En verdi på 1 på Torinoskalaen er en rutineoppdagelse hvor en passering nær jorden ikke anses som noen utvidet fare. Asteroiden ble oppdaget 8. januar 2011 av Mt. Lemmon Survey ved en absolutt størrelsesklasse på 19,6 ved bruk av et 1,5&nbsp;meters speiltelskop. Asteroiden har en diameter på 140&nbsp;, og er kjent for Minor Planet Center som et potensielt nært møte med jorden i 2040 i en avstand av 0,001920&nbsp;AE (&nbsp;km.

## Referanser




## Eksterne lenker
* 
*  Ny asteroide kan treffe Jorda - forskning.no
Pele (vulkan)

:*Må ikke forveksles med [[Montagne Pelée]]*

**Pele** er en aktiv vulkan på overflaten av Jupiters måne Io. Vulkanen ligger på Ios bakre halvkule. En stor vulkansk sky (300&nbsp;km høy) har blitt observert ved Pele av flere romsonder, først med *[[Voyager&nbsp;1]]* i 1979, selv om den ikke har vært vedvarende. Oppdagelsen av Pele-skyen 8. mars 1979 bekreftet eksistensen av aktiv vulkanisme på Io. Skyen forbindes med en lavasjø i den nordlige enden av fjellet Danube Planum. Pele er også kjent for en vedvarende, stor rød ring som omgir vulkanen som følge av svovelholdig nedfall fra den vulkanske skyen.

## Referanser
Hallvard Surlien

**Hallvard Surlien** (født 1989) er en norsk politiker for Miljøpartiet De Grønne. Han er tidligere talsperson i Grønn Ungdom.

Surlien startet sin politiske karriere i Miljøpartiet De Grønne før lokalvalget i 2011. I februar 2012 ble han, sammen med Ida Karina Kann, valgt til talsperson for Grønn Ungdom. I 2013 ble han gjenvalgt sammen med Ingrid Ophaug Dahl.

Surlien var tidligere aktiv i miljøorganisasjoner som Natur og Ungdom og Spire.

## Eksterne lenker
* 
*
Ida Karina Kann

**Ida Karina Kann** (født 1989) er en norsk student og tidligere politiker (MDG) som var nasjonal talsperson for Grønn Ungdom fra 2012 til 2013. Hun har bachelorgrad i miljø- og naturressurser ved Universitetet for miljø- og biovitenskap.

## Politisk arbeid
Kann startet sin politiske karriere i Miljøpartiet De Grønne i 2010, da hun ble valgt inn i Grønn Ungdoms arbeidsutvalg som økonomiansvarlig. I februar 2012 ble hun, sammen med Hallvard Surlien, valgt til nasjonal talsperson for Grønn Ungdom. 

## Referanser
Halvor Haagensen Blinderen

**Halvor Haagensen Blinderen** (født 15. juni 1733 på Nedre Blindern gård i Aker, død 29. juni 1804 samme sted) var en bonde og pionér innen norsk landbruk.

## Referanser
Coldrain

Coldrain （コールドレイン） er en japansk alternativ rock/post-hardcore – gruppe, grunnlagt 2007 i Nagoya.

## Diskografi
### Maxi singler
* Fiction – 2008
* 8am – 2009

### EP
* Nothing lasts forever – 2010
* Through Clarity - 2012
* Until The End - 2014

### Album
* Final destination  – 2009
* The enemy inside – 2011
* The revelation – 2013
* Vena - 2015

### Live
* Three Days of Adrenaline – 2011

## Singler
* Fiction – 2008
* 8am – 2009
* Final destination – 2009
* We're not alone – 2010
* Die tomorrow – 2010
* To be alive – 2011
* Rescue me – 2011
* No Escape - 2012
* Six Feet Under - 2012
* Inside Of Me - 2012
* The Revelation - 2013
* The War is On - 2013
* Awake and Aware - 2014
* You Lie - 2014
* Gone - 2015

## Eksterne lenker
* 
* 
*  Offisiell myspace
Henri Pélissier

**Henri Pélissier** (født 22. januar 1889, død 1. mai 1935) var en fransk syklist som vant Tour de France i 1923. I tillegg til hans 29 seire på sykkelsetet var han kjent for sin lange feide med Henri Desgrange, grunnleggeren av Tour de France, og for å protestere mot de dårlige forholdene sykkelrytterne måtte konkurrere under i de tildige utgavene av Touren. Pélissier ble myrdet av sin elskerinne, med den samme pistolen som hans kone hadde tatt sitt eget liv med.

## Karriere
Pélissier var én av fire brødre, hvorav tre ble profesjonelle sykkelryttere. Selv ble han profesjonell i 1911, og vant flere viktige seire før utbruddet av første verdenskrig, inkludert 1912-utgaven av Milano-San Remo, og tre etappeseire i Tour de France i 1914.

Etter krigen vant Pélissier Paris–Roubaix i 1919, og før Paris-Roubaix i 1921 krevde han og hans bror Francis bedre betalt av sponsoren enn sykkelryttere normalt mottok på den tiden. Kravet førte til at de ble sparket fra laget, og måtte derfor fortsette karrieren uten et lag rundt seg. Henri Desgrange, sjef for Tour de France, uttalte i den forbindelse at Henri Pélissier aldri igjen ville nå førstesiden av avisen L'Auto. Disse ordene måtte han bite i seg, da Pélissier samme år vant Paris-Roubaix for andre gang.

I 1923 vant Pélissier Tour de France noe uventet. Hans avgjørende angrep kom på Col d'Izoard, der han kjørte fra de belgiske forhåndsfavorittene Léon Scieur, Firmin Lambot og Philippe Thys. Han ble dermed den første franskmann som hadde vunnet Touren siden 1911.

Pélissier deltok i sitt siste Tour de France i 1925, og la opp som sykkelrytter i 1927, 38 år gammel.

## Død
Pélissiers kone skjøt seg selv i 1933. Tre år senere fikk Pélissier seg en elskerinne, Camille Tharault. 1. mai 1935 kranglet de to på kjøkkenet, og Pélissier angrep henne med kniv og kuttet Camille i ansiktet. Hun løp til soverommet og hentet revolveren Pélissiers kone hadde tatt sitt eget liv med. Tilbake i kjøkkenet fyrte hun av fem skudd mot ham, og Pélissier falt død om.

## Meritter

;1911
: Giro di Lombardia, vinner
: Milano-Torino, vinner
;1912
: Milano-San Remo, vinner
;1913
: Giro di Lombardia, vinner
: Tour de France, andreplass sammenlagt, seier på etappe 10 og 12
;1919
: Paris–Roubaix,vinner
: Bordeaux-Paris, vinner
: Tour de France, vinner av etappe 2 og 3
;1920
: Giro di Lombardia, vinner
: Paris-Brüssel, vinner
: Tour de France, vinner av etappe 3 og 4
;1921
: Paris–Roubaix,vinner 
;1922
: Paris-Tours, vinner
;1923
:  Tour de France, vinner, samt seier på etappe 3, 10 og 11
;1924
: Vuelta al País Vasco, vinner

## Referanser


## Eksterne lenker
*
Benin under OL

**[[Benin]]** deltok første gang i olympiske leker under Sommer-OL 1972 i München med sitt tidligere navn Dahomey, og har siden deltatt i alle sommerlekene unntatt Sommer-OL 1976 i Montréal som de boikottet. Benin debuterte i vinterlekene i Vinter-OL 2026 i Milano Cortina. De har aldri vunnet noen medalje.

## Medaljeoversikt

## Eksterne lenker
* Benins OL-statistikk på Olympedia.org
* Benins OL-statistikk  på Sports-reference.com
Bhutan under OL

**[[Bhutan]]** deltok første gang i olympiske leker under Sommer-OL 1984 i Los Angeles, og har deltatt i samtlige sommerleker siden. Bhutan stilte kun med deltakere i bueskyting frem til og med Sommer-OL 2008, før de i Sommer-OL 2012 i London stilte med en bueskytter og en rifleskytter (Kunzang Choden). Bhutan har ikke vunnet noen medaljer, og de har heller aldri deltatt i de olympiske vinterlekene.

## Medaljeoversikt

## Eksterne lenker
* Bhutans OL-statistikk på Olympedia.org
* Bhutans OL-statistikk  på Sports-reference.com
Varanger

**Varanger** (nordsamisk: *Várjjat*, kvensk: *Varenki*, skoltesamisk: *Va'rjjel*, finsk: *Varanki*, russisk: *Varenga*) er den østligste delen av Finnmark fylke. Det er ikke et presist definert område, men til vanlig anses Varanger å omfatte Varangerhalvøya og områdene rundt Varangerfjorden, det vil si kommunene Berlevåg, Båtsfjord, Vardø, Vadsø, Nesseby og Sør-Varanger.

Opprinnelig er Varanger et fjordnavn, det norrøne *Ver(j)angr*, sammensatt av *ver* – «fiskevær», og *angr* – «trang fjord». 

Navnet ble sannsynligvis først brukt om Meskfjorden, den smale fjordarmen innerst i Varangerfjorden som strekker seg fra Angsnes inn til Varangerbotn.

## Turisme
Varanger er kjent for sin vakre natur. Langs Varangerfjorden og kysten av Barentshavet ligger nasjonal turistvei Varanger. Området preges av bjørkeskog, myrdrag, vidder og klipper i et arktisk klima. Varanger er et av Nord-Europas rikeste fugleområder og er med i boken  «Top 100 Birding Sites of the World».

## Referanser
Buvssašjohka

**Buvssašjohka** (nordsamisk; finsk: *Puusasjoki*) er ei elv i Finland og Norge. Den har utspring i sørhellingen av Njearevađđa, lengst sørvest i Kautokeino kommune i Finnmark. Herfra renner den mot sør og krysser riksgrensa rundt 40&nbsp;km sørvest for Kautokeino tettsted. På finsk side av grensen renner den gjennom innsjøen Puusasjärvi, og fortsetter videre mot sør til den rundt 13 kilometer nord for Kaaresuvanto munner ut i Hietajoki, ei sideelv til Muonioälven. Tre kilometer før samløpet med Hietajoki kommer den store sideelva Uijajoki inn fra øst.

Elva er  lang. Den har et nedbørfelt på  og middelvannføringen ved munningen er .

## Referanser
Henrik Kierulf

**Henrik Gottfries Kierulf** (født 1981) er en norsk politiker (H).

Han var medlem av Sør-Trøndelag fylkesting fra 2007 samt medlem av fylkesutvalget fra 2011 og frem til sammenslåingen av Nord- og Sør-Trøndelag i 2018. Deretter har han vært medlem av Trøndelag fylkesting og fylkesutvalg. Kierulf ledet Høyres fylkestingsgruppe i Sør-Trøndelag mens Torhild Aarbergsbotten møtte på Stortinget fra 2016 til 2017.

Kierulf var formann i Sør-Trøndelag Unge Høyre 2003–2006 og leder i Trondheim Høyre 2012–2016.

Han var andre kandidat til Stortinget for Høyre i Sør-Trøndelag ved valget i 2025. 

## Referanser
Svenska skolan i London

**Svenska skolan i London** er en såkalt utlandsskole for svensker som ble grunnlagt i 1907 på Harcourt Street i det sentrale London. Siden 1976 ligger skolen ved Themsen i Barnes, sydvest i London. Skolen grenser til den kjente engelske gutteskolen St Paul's School. Svenska skolan tar imot elever fra førskole opp til gymnasium.

Gymnasiet har to ulike program, naturvitenskapelig program og samfunnsvitenskapelig program med fagretninger mot samfunn eller økonomi. Gymnasieundervisningen har etter 11 år i Richmond upon Thames College blitt flyttet til Richmond University, et lite, internasjonalt universitet med ca 500 studenter fra hele verden i alderen 17-22 år som det er kostbart å studere ved.

## Referanser


## Eksterne lenker
*
Blandede lag under OL

**Blandede lag** med utøvere fra forskjellige nasjoner på samme lag var tillatt under de tre første moderne olympiske lekene. Den internasjonale olympiske komité (IOK) har i ettertid samlet disse lagenes resultater under benevnelsen *mixed NOCs* (*blandede lag*), med landskoden XXB (tidligere ZZX). Medaljer vunnet av blandede lag sorteres under disse benevnelsene, ikke under den enkelte utøvers nasjonalitet. IOK endret i 2024 kriteriene for blandede lag, og flere av medaljene som tidligere var ført under denne koden er nå ført over til forskjellige nasjoner. Totalt har ni medaljer blitt vunnet av blandede lag.

## Medaljer per nasjonskombinasjon

## Tidligere medaljefordeling (før 2024)

### Medaljer per nasjonskombinasjon (før 2024)

### Omfordeling av medaljer i 2024

## Eksterne lenker
* Blandede lags OL-statistikk på Olympedia.org
* Statistikk for Blandede lag under OL på Olympic.org
Bolivia under OL

**[[Bolivia]]** deltok første gang i olympiske leker under Sommer-OL 1936 i Berlin, men deltok så ikke før under Vinter-OL 1956. Fra og med Sommer-OL 1964 i Tokyo har Bolivia deltatt i samtlige sommerleker unntatt Sommer-OL 1980 da de boikottet. Bolivia har også deltatt i sju vinterleker, inkludert Vinter-OL 2022 i Beijing.

Bolivia har aldri vunnet noen olympiske medaljer.

## Medaljeoversikter

## Eksterne lenker
* Bolivias OL-statistikk på Olympedia.org
* Bolivias OL-statistikk  på Sports-reference.com
Brasil under OL

**[[Brasil]]** deltok første gang i olympiske leker under Sommer-OL 1920 i Antwerpen, og har siden deltatt i samtlige sommerleker bortsett fra Sommer-OL 1928 i Amsterdam. Brasil har også deltatt i alle vinterlekene fra og med Vinter-OL 1992 i Albertville.

Brasil arrangerte Sommer-OL 2016 i Rio de Janeiro.

## Medaljeoversikter

## Eksterne lenker
* Brasils OL-statistikk på Olympedia.org
* Brasils OL-statistikk  på Sports-reference.com
Knopfler

**Knopfler**:
* Mark Knopfler
** *[[The Best of Dire Straits & Mark Knopfler: Private Investigations]]*
* David Knopfler
De britiske Jomfruøyer under OL

**[[De britiske Jomfruøyer]]** deltok første gang i olympiske leker under Sommer-OL 1984 i Los Angeles og har deltatt i samtlige sommerleker siden. De deltok i vinterlekene første gang da Erroll Fraser deltok under Vinter-OL 1984 i Sarajevo på skøyter. Peter Crook deltok i Halfpipe under Vinter-OL 2014 i Sotsji. De britiske Jomfruøyer har aldri vunnet noen medalje.

## Medaljeoversikter

## Eksterne lenker
* De britiske Jomfruøyers OL-statistikk på Olympedia.org
* De britiske Jomfruøyers OL-statistikk  på Sports-reference.com
Salvador Sánchez Cerén

**Salvador Sánchez Cerén** (født 18. juni 1944 i Quezaltepeque) er en salvadoransk politiker som var El Salvadors president fra 1. juni 2014 til 1. juli 2019. Han representerer partiet Frente Farabundo Martí para la Liberación Nacional (FMLN). Fra 2009 til 2014 var han landets visepresident.

## Referanser


## Eksterne lenker
* 
* Biografi  hos CIDOB
Cabañas (departement)

**Cabañas (departement)** er et av El Salvadors departementer. Det ble opprettet i 1873 ligger i den nordlige sentrale delen av landet . Hovedstaden er Sensuntepeque. Cabañas er på 1,104 km² og hadde over  innbyggere i 2006.
Bosnia-Hercegovina under OL

**[[Bosnia-Hercegovina]]** deltok første gang i olympiske leker under Sommer-OL 1992 i Barcelona og har deltatt i samtlige sommer- og vinterleker siden. Tidligere deltok utøvere fra Bosnia-Hercegovina som en del av Jugoslavia.

Bosnia-Hercegovina har aldri vunnet noen medalje.

## Medaljeoversikter

## Eksterne lenker
* Bosnia-Hercegovinas OL-statistikk på Olympedia.org
* Bosnia-Hercegovinas OL-statistikk  på Sports-reference.com
Botswana under OL

**[[Botswana]]** deltok første gang i olympiske leker under Sommer-OL 1980 i Moskva, og har deltatt i samtlige sommerleker siden. De har aldri deltatt i vinterlekene. Nijel Amos tok Botswanas første medalje da han vant sølv på 800 meter i Sommer-OL 2012 i London. Botswana vant sin første olympiske gullmedalje i Sommer-OL 2024 i Paris ved Letsile Tebogo på 200 meter.

## Medaljeoversikt

## Eksterne lenker
* Botswanas OL-statistikk på Olympedia.org
* Botswanas OL-statistikk  på Sports-reference.com
Margrethe von der Lippe

**Margrethe von der Lippe** (født *Lund* 9. juli 1913 i Trondheim, død 10. mars 1999 i Oslo) var en norsk keramiker.

Hun var utdannet ved Staatliche Kunstbewerbeschule i Wien 1932-33, ved SHKS 1935-36 og med verkstedpraksis hos Jens von der Lippe fra 1936. De to giftet seg i 1938. Paret samarbeidet om meget av sin produksjon; han holdt seg ved dreieskiva mens hun stod for design og dekorering; suppeterrin med høyt, konisk lokk er karakteristisk for parets sene arbeider.

von der Lippe debuterte på Høstutstillingen i 1947, og hadde separatutstillinger i Kunstnerforbundet 1972 og i Galleri F 15 1976, i tillegg til utstillinger sammen med ektemannen. Hun har laget altervegg til Vardø kirke (1959) og utsmykningsarbeider bl.a. til Sara hotell, Kaffistova og Grillstova i Oslo, til Bærum sykehus og til Grimebakken HVPU-institusjon på Hov i Land. Hun er representert i de tre kunstindustrimuseene.

Ekteparet fikk Jacobprisen sammen i 1970.

## Referanser
Xu Yongyue

**Xu Yongyue** (forenklet kinesisk: 许永跃, tradisjonell kinesisk: 許永躍, pinyin: *Xǔ Yǒngyuè*; født i juli 1942 i Zhenping i provinsen Henan i Folkerepublikken Kina) er en kineisk kommunistisk politiker. Han var minister for statens sikkerhet fra 1998 til august 2007. 

## Kilder
* Xu Yongyue vita 

## Eksterne lenker
*
Wang Hongju

**Wang Hongju** (forenklet kinesisk: 王鸿举, tradisjonell kinesisk: 王鴻舉, pinyin: *Wáng Hóngjǔ*; født i oktober 1945 i Yuzhong i Chongqing i daværende Sichuan i Kina) er en kinesisk kommunistisk politiker. Han ble i 2003 borgermester i Chongqing og året før medlem av Sentralkomiteen for det kinesiske kommunistiske parti.

Wang tok i 1968 avslutningseksamen i matematikk ved Sichuanuniversitet. Etter at han ble medlem av det kinesiske kommunistiske parti i 1979. steg han gradvis oppover i partihierarkiet. 

## Referanser


## Eksterne lenker
*  
* Karriereløp
Longyearbyen Bluesklubb

**Longyearbyen Bluesklubb** er verdens nordligste bluesklubb, med tilhold i Longyearbyen på Svalbard. Klubben er en frivillig forening med formål å fremme interessen for musikksjangeren blues, samle bluesinteresserte og være en stor bidragsyter til kulturlivet på Svalbard. Den ble vedtatt stiftet under Bjørn Berge-konserten på Huset 2. august 2000, og det ble holdt stiftelsesmøte 30. august samme år.

Første arrangementet i regi av bluesklubben ble avviklet i mai 2002 i Longyearbyen med en duo fra fastlandet.
De fastboende ga mange positive tilbakemeldinger og ønsket flere arrangement.

Våren 2002 var Norsk Bluesunion i Longyearbyen og  holdt kurs i klubbdrift hvor 12 av medlemmene deltok. Dette bidro til å øke bevisstheten om nødvendigheten av en fungerende organisasjon som konsertarrangør.
Med litt hjelp fra fastlandet kom det etterhvert i gang jamsessions, og det ble også arrangert flere mindre konserter.

I oktober 2003 ble det arrangert den første Dark Season Blues Spitsbergen. Festivalen ble en suksess, med dyktige musikere, mye publikum og høy stemning.
Dette ga krefter og pågangsmot til å satse på et stort årlig arrangement, og etter dette har Dark Season Blues kommet for å bli. Longyearbyen Bluesklubb arrangerer festivalen Dark Season Blues hvert år helgen nærmest 26. oktober, som er den offisielle starten på mørketiden. 
Longyearbyen Bluesklubb er nå Svalbards største konsertarrangør.

I 2012 planlegges det arrangert ca. 40 konserter i Longyearbyen.

Longyearbyen Bluesklubb er medlem av Norsk Bluesunion og Norsk Rockforbund.

## Eksterne lenker
*
Cnodontes

***Cnodontes*** er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).  

## Utseende
Små (vingespenn 23-30 millimeter), lyse sommerfugler. Oversiden er hvit- eller gulaktig med brune vingespisser, gjerne også noen andre brune flekker. Undersiden er lysbrun.

## Levevis
Larvene lever trolig av blågrønnbakterier, alger, lav og annet organisk materiale som de skraper av trestammer.

Disse sommerfuglene lever i skog, særlig tropisk regnskog.

## Utbredelse
Slekten er utbredt i det sørlige og østlige Afrika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Poritiinae
***** delgruppe / stamme Liptenini
****** delgruppe Liptenina
******* slekt ***Cnodontes*** Stempffer & Bennett, 1953
******** *[[Cnodontes bouyeri]]* Kielland, 1994
******** *[[Cnodontes pallida]]* (Trimen, 1898)
******** *[[Cnodontes penningtoni]]* Bennett, 1954
******** *[[Cnodontes vansomereni]]* Stempffer & Bennett, 1953
******** *[[Cnodontes vansoni]]* Bennett, 1956

## Kilder
* ''Cnodontes'' på Tree of life

## Eksterne lenker
* 
* Finnish lepidoptera – http://www.nic.funet.fi/
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilder av ''Cnodontes penningtoni''
Madagaskars herrelandslag i fotball

**Madagaskars herrelandslag i fotball** er det nasjonale fotballaget til Madagaskar i Det indiske hav. Landslaget administreres av det nasjonale fotballforbundet Fédération Malagasy de Football (FMF), som ble opprettet i 1961, og ble en del av henholdsvis FIFA i 1962 og CAF året etter. Laget har aldri kvalifisert seg til verken et VM-sluttspill eller et Afrikamesterskap.

## Historie
Laget spilte sin første kamp i 1947 mot  i en kamp som endte med tap 1–2. Deres største seier kom mot  i april 1960, da Madagaskar vant hele 8–1. Laget har aldri kvalifisert seg til hverken et verdensmesterskap eller Afrikamesterskap, men har flere ganger deltatt i kvalifisering til sistnevnte turnering, dog uten å bli kvalifisert til innledende gruppespill.

## Verdensmesterskapet i fotball
* 1930 til 1938 – *Eksisterte ikke som stat/nasjon*
* 1950 til 1970 – *Deltok ikke i kvalifisering*
* 1974 – *Trakk seg fra kvalifisering*
* 1978 – *Deltok ikke i kvalifisering*
* 1982 til 1986 – *Utslått i kvalifisering*
* 1990 – *Deltok ikke i kvalifisering*
* 1994 til 2010 – *Utslått i kvalifisering*

## Afrikamesterskapet i fotball
* 1957 til 1970 – *Deltok ikke i kvalifisering*
* 1972 til 1974 – *Utslått i kvalifisering*
* 1976 – *Trakk seg fra kvalifisering*
* 1978 – *Deltok ikke i kvalifisering*
* 1980 til 1988 – *Utslått i kvalifisering*
* 1990 – *Trakk seg fra kvalifisering*
* 1992 – *Utslått i kvalifisering*
* 1994 – *Deltok ikke i kvalifisering*
* 1996 – *Trakk seg fra kvalifisering*
* 1998 – *Suspensjon fra 1996*
* 2000 til 2012 – *Utslått i kvalifisering*

## Kjente spillere
* Faneva Andriatsima
* Hervé Arsène
* Stéphane Collet
* Éric Rabésandratana
* Marco Randrianantoanina
* Mamisoa Razafindrakoto
* Paulin Voavy

## Eksterne lenker
* FIFA.com – Madagaskars profil
Hauk Heyerdahl

**Hauk Heyerdahl** (født 1970) er norsk skuespiller.

Heyerdahl er produsent og programansvarlig ved Grusomhetens teater  og førsteamanuensis i skuespillerfag ved Høyskolen Kristiania. Tidligere daglig leder av The Global Ensemble agency.

Han var leder av Norsk Skuespillerforbund fra 2011 til 2015, og nestleder fra 2009 til 2011.

Heyerdahl er oppvokst i Kristiansand og bosatt i Oslo. Han er utdannet ved Statens Teaterhøgskole (1996-99) og ved Lee Strasberg Theatre and Film Institute i London og New York (1995-96). Han har en master i kunnskapsledelse fra Nord universitet. Masteroppgaven leverte han sammen med Ellen Mari Burheim og Per Børre Seloter; den omhandlet Me Too-kampanjen og hvordan den påvirket kulturen ved et teater i Norge i 2020.

Han har erfaring både fra teater, film og tv, blant annet Nationaltheatret, Det norske teatret, Oslo Nye Teater, samt frie grupper som !bang, Passage Nord og Visjoner Teater. I tillegg til sin lange erfaring som skuespiller har han også vært engasjert som regissør ved Unge Viken Teater.

I 2018 ble Heyerdahl valgt til styreleder i Skuespiller- og Danseralliansen (SKUDA). Han var styreleder i Norsk Skuespillersenter fra 2011 til 2015, og styremedlem i Dramatikkens hus i perioden 2010–2014.

## Teaterroller

* *En Folkefiende* – Nationaltheatret
* *Hakkebakkeskogen* – Nationaltheatret
* *Det kalde barnet* – Nationaltheatret
* *Speer* – Nationaltheatret
* *Fedras Kjærleik* – Det Norske Teatret
* *Tilfellet Torgersen* – Teater Ibsen
* *Tater* – Oslo Nye Teater
* *En latter uten lyd* – BlackBox Teater

## Film og TV-roller

* 2020: *[[Tynn is (TV-serie)|Tynn is]]* (svensk TV-serie) – regi: Guðjón Jónsson, Cecilie A. Mosli og Thale Persen
*2018: *[[Heimebane]]*, sesong 1 (TV-serie), NRK
*2018: *[[Presten (TV-serie)|Presten]]* (TV-serie) NRK
*2014: *[[Mammon (TV-serie)|Mammon]]* (TV-serie) NRK
*2014: *[[Beatles (film)|Beatles]]* (spillefilm) – regi: Peter Flinth
*2013: *Møkkakaffe* (TV-serie)
*2013: *[[Halvbroren (TV-serie)|Halvbroren]]* (TV-serie),.NRK
*2011: *Koselig med peis* (TV-serie), NRK
*2010: *Mia* (TV-serie), NRK Super
*2010: *[[Tårnagentene (TV-serie)|Tårnagentene]]* (TV-serie), NRK Super
*2009: *Et glass oliven* (kortfilm) – regi: Elsa Kvamme
*2008: *Glade jul* (kortfilm) – regi: Tomas Kværner
*2005: *[[Deadline Torp]]* (TV-serie), NRK
*2005: *[[Ved kongens bord]]* (TV-serie), NRK
*2005: *[[Drømmen om Norge]]* (TV-dokumentar med dramatiseringer av historiske hendelser), NRK
*2002: *Pool/Loop* (kortfilm) – regi: Vibeke Tandberg
*2002: *[[Brigaden (TV-serie)|Brigaden]]* (TV-serie), NRK

## Familie
Hauk Heyerdahl er sønn av billedkunstneren Marius Heyerdahl. De tilhører den norske Heyerdahl-slekten.

## Referanser


## Eksterne lenker
* 
*  Hauk Heyerdahl i Skuespillerkatalogen.no
DS «Bastø» (1885)

**DS «Bastø»** var en båt bygget ved Akers mekaniske verksted som byggenummer 106,  for Moss Horten D/S (R.M.Peterson) i 1885.

## «Bastø»
* 1885: Januar: Levert til Moss Horten D/S ved R. M. Peterson, Moss, som «Bastø»
* 1901: Forlenget 14.8' Bruttotonnasje: 114 tonn. NET: 51 tonn
* 1911: Overført/solgt til AS Alpha, ved Jens Chr.Olsen, Moss
* 1919: Ombygd. Ny Bruttotonnasje: 127 tonn. NET: 70 tonn
* 1921: A/S Alpha, Moss

## «Holsenøy»
* 1928: juni: Alversund & Melands Eimbaatlag L/L  ved O. Bjørkum, Bergen. Omdøpt «Holsenøy»
*1941: Alversund & Manger Dampbaatlag A/S, Bergen
*1948: Stavanger Skibs Ophugnings Co.,Stavanger for opphugging.

## Kilder
*«Bastø» www.sjøhistorie.no
*«Holsenøy» www.warsailors.com

## Eksterne lenker
*«Bastø» www.digitaltmuseum.no
Obania

***Obania*** er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).

## Levevis
Larvene lever trolig av blågrønnbakterier, alger, lav og annet organisk materiale som de skraper av trestammer.
De lever på trær som er kolonisert av maur, som steller og verner larvene, og til gjengjeld får drikke sukkerholdig væske som larvene skiller ut.

Disse sommerfuglene lever i skog, særlig tropisk regnskog.

## Utbredelse
Slekten er utbredt i Vest- og Sentral-Afrika.

## Systematisk inndeling
Artene ble før regnet til den artsrike slekten *[[Liptena]]*.

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Poritiinae
***** delgruppe / stamme Liptenini
****** delgruppe Liptenina
******* slekt ***Obania*** Collins & Larsen, 1998
******** *[[Obania subvariegata]]* (Grose-Smith & Kirby, 1890)
******** *[[Obania tullia]]* (Staudinger, 1892)
******** *[[Obania tulliana]]* (Grose-Smith, 1901)

## Kilder
* ''Obania'' på Tree of life

## Eksterne lenker
* 
* Finnish lepidoptera – http://www.nic.funet.fi/
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Copper Kettle

**«Copper Kettle»** (Også kjent som **«Get You a Copper Kettle»**, **«In the Pale Moonlight»**) er en amerikansk sang, skrevet av Albert Frank Beddoe. Den ble gjort populær av Joan Baez. Pete Seegers beregninger daterer sangen til 1946 og nevner dens mulige folkesangopprinnelse, mens  A.F. Beddoe skriver i leserbrevspalten til magasinet *[[Time (magazine)|Time]]* i 1962 at sangen ble skrevet av ham i 1953 som en del av folkeoperaen, *[[Go Lightly, Stranger]]*.

Sangen hyller de positive aspektene ved hjemmebrenning, slik den blir fortalt lytterne av en mann, hvis *«pappa laget [[whiskey]] og bestepappa gjorde det også»*. Linjen *«We ain't paid noe whiskey tax since 1792»* henspiller på en upopulær skatt, innført i 1791, av den unge og uerfarne føderale amerikanske regjeringen. Skatten provoserte frem *[[Whiskyopprøret]]* og fikk generelt sett et kort liv. Den varte knapt til 1803. En hyggelig tekst og en enkel melodi gjorde «Copper Kettle» til en populær folkesang.  

## Versjoner
*Chet Atkins. Utgitt på LP-platen *[[Guitar Country (Chet Atkins-album)|Guitar Country]]* (RCA Victor LSP&nbsp;2783 (stereo) og RCA Victor LPM&nbsp;2783 (mono)), i 1964. Han fremførte den dessuten i forskjellige livesettinger
*Joan Baez. Utgitt på LP-platen, *[[Joan Baez in Concert]]* (Vanguard VSD-2122 (stereo), Vanguard VSD-79112 (stereo) og Vanguard VRS-9112 (mono)), i 1962 
*Devendra Banhart, i liveopptreden
*Bob Dylan. Utgitt på den doble LP-platen, *[[Self Portrait (Bob Dylan-album)|Self Portrait]]* (Columbia C2X&nbsp;30050), i 1970
*Robyn Hitchcock, live i Borders Books i 2004
*Jump, Little Children. Utgitt på det doble CD-albumet, *[[Live at the Dock Street Theatre]]* (EZ Chief/Jump Two), 2006
*Kreuzberg Museum. Utgitt på CD-albumet, *[[Ten American Classics (Kreuzberg Museum-album)|Ten American Classics]]*, i 2006
*Gillian Welch og David Rawlings, i liveopptreden

*Tony Joe White. Utgitt på LP-platen, Tony Joe White (Warner Bros. WS&nbsp;1900), i 1971

## Norsk versjon
Vidar Sandbeck har skrevet en norsk tekst. Den norske tittelen er «Kobberkjelen».

### Innspilling
*Finlandssvenske Barbara Helsingius. Utgitt på singlen Triola TN&nbsp;575 i 1969.

## Referanser
Mjøndalen bibliotek

**Mjøndalen bibliotek** er en lokal bibliotekfilial som ligger i Mjøndalen i Drammen kommune. Biblioteket het tidligere Nedre Eiker bibliotek, og ble etablert i 1909.

Biblioteket flyttet inn i nye lokaler i Klopptjernsgata 4 i Mjøndalen i 2002; den nye bibliotekbygningen var tegnet av arkitekt Tor Børrestad.

Per 2024 er Mjøndalen bibliotek en filial av Drammensbiblioteket.

## Referanser


## Eksterne lenker
*
Severin Segelcke

**Severin Vincent Heiberg Segelcke** (født 12. juli 1867 i Kristiania, død 31. mai 1940 i Stange) var en norsk offiser, billedkunstner og illustratør. Han har illustrert en rekke bøker, blant annet av Barbra Ring, og laget plakater blant annet for de årvisse kunstnerkarnevalene som ble holdt i Kristiania/Oslo i en årrekke.

Etter examen artium 1885, studerte han fra 1889 til 1993 elektroteknikk ved høyskolen i tyske Charlottenburg. Da han i 1893 tjenestegjorde som infanterioffiser ved Charlottenburg Hochschule i Berlin, stiftet han et nært vennskap med både Edvard Munch og August Strindberg. Denne kontakten med kunstnermiljøet skal ha påvirket ham til selv å gå kunstens vei.  Sin debut på Høstutstillingen kom i 1894 med et portrett av August Strindberg, og den autodidakte Segelcke dro snart ut for å studere hos  Alfred Roll i Paris. Han var også i Italia 1901–02, blant annet på Sicilia der han oppholdt seg i byen Taormina og startet på bildeboken *Gudbrand i Lia* som utkom 1904 med eventyret presentert som dikt og illustrert. Dernest utkom *Hvad jeg vil bli naar jeg blir stor* i 1905.

No-nb bldsa f1c001.jpg | Hjalmar Johansen (1867-1913)
Severin Segelcke - Hvalkokerier (1936) - HS.00355.jpg|Akvarell fra 1936, flytende hvalkokerier tilhørende Thor Dahl 


Som militær ble han kaptein i 1898 og major fra 1913 til 1928.  Mellom 1915 og 1923 ledet han Norges Forsvarsforening.  I 1904 flyttet han til Kviteseid i forbindelse med sin offiserstjeneste. Huset han bygget seg der, kalles «Port Arthur». Man vet ikke om det var Segelcke selv som ga huset dette navnet, som henspiller på det japanske angrepet på russiske styrker i havnebyen Port Arthur natten mellom 8. og 9. februar 1904, det vil si starten på den russisk-japanske krig. Segelcke flyttet tilbake til Kristiania etter få år, og noen tiår senere brant huset hans ned til grunnen. I dag holder Kviteseid Kunstforening til i det nye huset som ble reist på tomten, og som i dag bærer navnet «Port Arthur».

Fra 1913 til 1918 var han sjef for Ryfylke bataljon, kvartermester, og han innlot seg også på landskapsmalerier fra Jæren og litografier i farge fra Stavangers eldre bydeler.

Severin Segelcke virket også som portrettmaler, og malte blant andre Hjalmar Christensen og skuespillerinnen Tore Segelcke som var gift med Severin sin sønn, Lorentz (Lasse) Lund Segelcke (1898–1942). Severin var forøvrig sønn av Lorentz Müller Segelcke (1831–97; se Segelcke for mer om slekta).
## Utgivelser
* 
* 

## Bokillustrasjoner
* Bernt Lie: *Sorte Ørn*, 1898
* J. Jespersen: *ABC eller læsebog for begyndere*, 1907
* Barbra Ring: *Peik* og *Fjeldmusbøkene*, 1918–1919 (7 bind)
* Bernt Lie, *Svend Bidevind*, 1904
* Amanda Sevaldsen: *Prippebøker*, 1926
* Constance Wiel Schram: *Truls på Lofoten*, 1927
* Andreas Austlid: *Norsk Lesebok*, 1928–1931
* Marie Gundersen og Mathilde Munch: *Min første lesebok*, 1932
* Det gamle Stavanger, serie litografier
* Det gamle Bergen, serie litografier
* Akershus og Fredriksten, serie litografier

## Referanser


## Eksterne lenker
* Om Severin Segelcke på Store norske leksikon
* Kviteseid Kunstforenings nettsider
Deloitte-huset

**Deloitte-huset**, av arkitektene omtalt som **Isfjellet**, er et kontorbygg blant Barcode-rekken i Bjørvika i Oslo sentrum. Bygget er tegnet av Snøhetta, og oppdraget gikk ut på å tegne et bygg som hovedsakelig skulle bestå av kontorarealer for revisjonsselskapet Deloitte. Bygget ble ferdig i desember 2013. Det er 63&nbsp;meter høyt og har 16 etasjer. Snøhetta opplyste før ferdigstillelsen at bruttoarealet ville utgjøre rundt 20 000 kvadratmeter.

## Navn
Bygningen gikk allerede før det stod ferdig under flere navn: *Deloitte-huset*, *Deloitte-bygget*, *Isfjellet* (engelsk: Snoarc) og *Snøhetta-bygget* var navn som ble foreslått av pressen.

## Galleri

Fil:Deloitte-huset 3.jpg|Deloitte-huset. Foto: Roman Cieslak.
Fil:Deloitte-huset 2019 fog.jpg|Deloitte-huset. Foto: Roman Cieslak


## Referanser


## Eksterne lenker
*
Ole Mikal Kobbe

**Ole Mikal Kobbe** (1881–1955) var en norsk offiser, kommunal tjenestemann og politiker for Høyre i Trondheim. Han var stortingsrepresentant for Trondheim og Levanger 1950–1953.

## Biografi
Han vokste opp i Bodø som sønn av tollkasserer, losoldermann og innrulleringsbetjent Jakob Olsen fra Ringsaker og hustru Ellen Marie Øyesvoll fra Overhalla. Han giftet seg i 1909 med Nanna Paus, datter av jernbaneingeniør Tollef Lintrup Paus og hustru Hedevig Holmsen i Trondheim. Vei- og jernbaneingeniørene Hans Wangensten Paus og Olaf Paus var Kobbes svogre.

Han gikk Krigsskolen og påbegynte jusstudiet, men avbrøt for å tjenestegjøre ved underoffiserskolen i Trondheim. Han fikk grad av kaptein i 1914 og major i 1930. I det sivile liv var Kobbe funksjonær ved Lundemo Bruk og så Orkla Grube-Aktiebolag, hvorpå han i 1921 ble fullmektig hos finansborgermesteren (finansrådmannen) i Trondheim kommune. Kobbe var kontorsjef for fattigvesenet 1926–1927, kemner 1927–1933 og finansrådmann i Trondheim kommune 1933–1949. Under okkupasjonen ble Kobbe avsatt av NS-styret, men fikk stillingen tilbake etter frigjøringen.

Han hadde også tillitsverv i næringslivet, deriblant styreformann i *[[Adresseavisen]]* 1924–1954, hvor han ble sentral under reorganiseringen i 1927; ordfører i representantskapet i Trondhjems Sparebank 1950–1953, varaordfører i representantskapet i Forretningsbanken og styreformann i livsforsikringsselskapet Sparetrygden 1951–1953. Han hadde også en sentral post for nærings- og byutviklingen som formann i havnestyret i Trondheim 1933–1949.

Kobbe var medlem av Trondheim bystyre 1931–1934 og innvalgt på Stortinget fra Kjøpstedene i Sør-Trøndelag og Nord-Trøndelag fylker, 1950–1953. Dette var den siste perioden kjøpstedene dannet en egen valgkrets før de gikk inn i sine respektive fylker. Kobbe var medlem av Stortingets kommunalkomité.

### Æresbevisninger
Han ble tildelt Kroningsmedaljen 1906 i sølv, og ble i 1948 utnevnt til ridder av 1. klasse av St. Olavs Orden.

Kobbes vei på Nyhavna i Trondheim er oppkalt etter ham.

## Referanser


## Eksterne lenker
* 
*
Barosaurus

***Barosaurus*** var en diplodocid dinosaur med en lengde på 26–27,5 meter og en stående høyde på 15 meter. Den tilhører Sauropoda; noen av dens slektninger er *[[Diplodocus]]*, *[[Amargasaurus]]*, *[[Apatosaurus]]*, *[[Seismosaurus]]*, *[[Supersaurus]]*, *[[Argentinosaurus]]*. *Barosaurus* var en mellomstor sauropod med omtrent samme lengde som voksne blåhvaler. *Barosaurus* veide opp til 12 tonn.

## Referanser


## Eksterne lenker
*
Bykredittforening

**Bykredittforening** er en fellesbetegnelse på Norges tre første kredittforeninger, som ble stiftet 1907:

*Den Østenfjelske Bykredittforening fra Oslo
*Den Vestenfjelske Bykredittforening fra Bergen
*Den Nordenfjelske Bykredittforening fra Trondheim

Bykredittforeningene gikk senere sammen i De Norske Bykredittforeninger, men skilte lag i 1986:

*Den Østenfjelske Bykredittforening ble til Realkreditt, og inngår nå i DNB som DNB Boligkreditt.
*Den Vestenfjelske Bykredittforening ble til Norgeskreditt i Kreditkassen, som nå er overtatt av Nordea som Nordea Næringseiendom.
*Den Nordenfjelske Bykredittforening ble til Næringskreditt, senere omgjort til Bolig- og Næringsbanken, nå BN Bank.
Maski

**Maski** er en landsby og et arkeologisk funnsted i distriktet Raichur i delstaten Karnataka i India. Stedet ligger på Deccan-platået ved elven Maski, som er en sideelv til Tungabhadra. 

I januar 1915 ble en innskrift av Ashoka, keiser av Mauryariket mellom 272 f.Kr. og 232 f.Kr., funnet i Maski. Funnet ble gjort av en gruveingeniør. Innskriften består av åtte linjer, hugget inn i en steinblokk ved inngangen til en hule. Innholdet var kjent fra før, men det var første gang man fant en innskrift der keiserens navn ble direkte nevnt, slik at man kunne bekrefte at innskrifter funnet andre steder også viser til keiseren. 

Stedet ble på 1930-tallet undersøkt av staten Hyderabads Archaeological Department.

Maski har også spor etter gruvedrift og smeltevirksomhet og det er funnet tegn på at det ble drevet handel med metaller.

## Referanser
Simeon av Bulgaria

**Simeon av Bulgaria** kan vise til flere personer:

* Simeon I av Bulgaria (864/865−927)
* Simeon av Sachsen-Coburg-Gotha (Simeon II av Bulgaria) (født 1937)
Paithan

**Paithan** er en by i distriktet Aurangabad i delstaten Maharashtra i India. Den ligger ved nordbredden av elven Godavari ved den kunstige innsjøen Nath Sagar. Byen er en av de eldste i Deccan. Den var hovedstad i Sātavāhanariket (230 f.Kr.–220 e.Kr.) og nevnes i det greske verket *[[Periplus Maris Erythraei]]* (*Rundreise i Rødehavet*) fra midten av det første århundret. Ved folketellingen i 2001 hadde Paithan  innbyggere.

## Referanser
Anders Kulläng

**Anders Kulläng** (født 23. september 1943 i Karlstad, død 28. februar 2012 i Huay Yang i Thailand) var en svensk rallyfører som vant Svenska rallyet i 1980.

## Referanser


## Eksterne lenker
*
Svend Soot von Düring

**Bjørn Ernst Svend Soot von Düring** (født 7. juli 1915 i Oslo, død 7. juni 1969 i Bergen) var en norsk skuespiller og sanger.

Han var sønn av underholdningsaritsten Botten Soot, og hennes første mann, friherre  Woldemar von Düring (f. 6.2.1884, Erlangen, Tyskland, død 9.11.1950, Stockholm),oldebarn av Engebret Soot og barnebarn av Eyolf Soot og Inga Bjørnson. Barnet til hans bestemors andre ektefelle var Svends halvtante: Guri Stormoen. Hans mor var gift tre ganger.

Han hadde sin scenedebut på Søilen Teater i 1933. Soot von Düring var ansatt på Chat Noir fra 1933 til 1936 og senere ved Trøndelag Teater og Den Nationale Scene. Han spilte også i filmer.

## Referanser


## Eksterne lenker
* 
*
Politigrader i Østerrike

**Politigrader i Østerrike** er grader brukt av polititjenestemenn og politiembetsmenn i Bundespolizei (Østerrike) og av politijurister og politileger der er utenfor selve politietaten.

### Polititjenestemenn
Den grunnleggende politiutdanningen er en to år lang utdanning ved  Politihøgskolen *(Sicherheitsakademie)*, herunder fem måneders praktikum, som fører til arbeid som *Eingeteilte Beamte* (polititjenestemann).

### Ledende polititjenestemenn
*Dienstführende Beamte* (ledende polititjenestemenn) er rekrutterte gjennom en serskilt utvelgelseprosesse blant polititjenestemennen med minst tre års yrkespraksis. Den videregående utdanningen er seks måneder og avsluttes med en muntlig eksamen i jus, politioperasjoner og politiledelelse.

### Politiembetsmenn (politifaglig utdannede)
Utdanningen till *Leitende Beamte* (politiembetsmann) er siden 2006 en bachelorutdanning i politiledelse i samarbeid millom Politihøgskolen og Fachhochschule Wiener Neustadt. Adgangskrav er gjennomgått utdanning till ledende polititjenestemann.  

### Politjurister
Politijurister er utdannede som jurister og har genomgått en innføringskurs for rettskyndige politiembetsmenn. 
En **Polizeidirektor** utøver politimyndighet i et politidistrikt *(Bundespolizeidirektion)*. En **Sicherheitsdirektor** utøver politimyndighet i en delstat *(Bundesland)*. **Polizepräsidenten** utøver politimyndighet i Wien. **Generaldirektoren für die öffentliche Sicherheit** tilsvarer politidirektøren som sjef for politidirektoratet *(Generaldirektion für die öffentliche Sicherheit)*. Påtalemyndighet er imidlertid en spesiell myndighet, **Staatsanwaltschaft**, utenfor politiet.

### Politileger
Politileger er utdannede som leger og har genomgått en innføringskurs for legekyndige politiembetsmenn. Dette kurset omfatter innføring i strafferett, forvaltningsrett, trafikkrett/trafikkmedisin og grunnleggende kunnskap om retningslinjerne for politiets sanitetsvesen, herunder rettsmedisin, legeundersøkelser av politiarrestanter og yrkesmedisin.

## Referanser
MF «Bømlo»

**MF «Bømlo»** kan vise til:

* MF «Bømlo» (1972)
* MF «Bastø III» som skiftet navn til MF «Bømlo» i 2020
NB8

**Nordic-Baltic Eight** (**NB8**) er en regional samarbeidsorganisasjon mellom landene Danmark, Estland, Finland, Island, Latvia, Litauen, Norge og Sverige. Organisasjonen holder regelmessige møter mellom de baltiske og nordiske lands statministre, utenriksministre og embedsmenn såvel som med eksperter innenfor regionale og internasjonale emner.

## Se også
* Baltoskandia

## Referanser


## Eksterne lenker
* ''Nordic co-operation with Estonia, Latvia and Lithuania'' – norden.org
With Pen in Hand

**«With Pen in Hand»** er en amerikansk sang, skrevet av Bobby Goldsboro.

## Innspilte versjoner
*Vikki Carr. Hun spilte inn en Grammy-nominert versjon. Den ble utgitt på singlen Liberty LBF&nbsp;15166 i Storbritannia i 1968. «With Pen in Hand» ble produsert av Ron Bledsoe og Dave Pell. B-siden var «Can't Take My Eyes off You».
*Johnny Darrell. Innspilt 18. januar 1968. Utgitt på singlen United Artists UA&nbsp;50292 og på LP-platen, *With Pen in Hand* (United Artists UAS&nbsp;6660), begge i 1968
*Bobby Goldsboro. Innspilt 26. februar 1968. Utgitt på LP-platen, *Honey* (United Artists UAS&nbsp;6642), i 1968
*Jack Greene. Utgitt på LP-platen *Love Takes Care of Me* (Decca DL&nbsp;75053), i 1968
*Ferlin Husky. Utgitt på LP-platen *White Fences and Evergreen Trees* (Capitol ST&nbsp;115), i 1968
*Frankie McBride. Utgitt på singlen Emerald MD&nbsp;1102 i Storbritannia i 1968. Musikalsk arrangement ved Arthur Greenslade. Produsert av Tommy Scott. B-siden var «Oh How I Miss You».
*Dorothy Moore. Utgitt på singlen Malaco 1047 i 1977. Strykere & blåsere var arrangert av Mike Lewis. Produsenter var James Stroud, Tommy Couch og Wolf Stephenson. «With Pen in Hand» var hentet fra LP-platen *Dorothy Moore* (Malaco 6353)
*Wayne Newton. Utgitt på LP-platen *«Dreams of the Everyday Housewife» and «Town & Country»* (MGM SE&nbsp;4594), i 1969
*Jeannie Sealy. Utgitt på LP-platen *Jeannie Sealy* (Decca DL&nbsp;75093), i 1969
*Conway Twitty. Utgitt på LP-platen *Next in Line* (Decca DL&nbsp;75062), i 1968
*Jerry Vale.  Utgitt på LP-platen, *This Guy's In Love With You* (Columbia CS&nbsp;9694), i 1968
*Billy Vera. Utgitt på singlen Atlantic 2526 i 1968. B-siden var «Good Morning Blues»
*Merrill Womach. Utgitt på LP-platen, *A Time for Us* (DJ DJ&nbsp;69&nbsp;1&nbsp;10), i 1968

## Norsk versjon
Odd Børre har skrevet en norsk tekst. Den norske tittelen er «Med en penn i min hånd».

### Innspilling
*Odd Børre. Utgitt på singlen Triola TN&nbsp;535.

## Listeplasseringer

## Referanser


## Eksterne lenker
* Bobby Goldsboro "With Pen in Hand"
Isak Scheel

**Isak Scheel** (født 1990) er en norsk fotballspiller som spilte for Lillestrøm i eliteserien. 

Opphavsklubben hans er Ready, hvor han spilte frem til juniornivå, da han byttet klubb til Stabæk, før han kom til Sogndal før 2010-sesongen. I november 2011 ble det klart at Scheel skulle spille for Lillestrøm i 2012-sesongen. I 2022 gikk han til Landsås.

## Referanser


## Eksterne lenker
*
En stjernes fortid

***En stjernes fortid*** (originaltittel: ***The George Raft Story***) er en amerikansk biografisk film fra 1961, basert på livet til skuespilleren George Raft. Filmen er regissert av Joseph M. Newman og produsert av Allied Artists Pictures. I hovedrollene spiller Ray Danton, Jayne Mansfield, Julie London og Barrie Chase. Manus er skrevet av Crane Wilbur og Daniel Mainwaring.

## Handling
Den unge, talentfulle danseren George Raft drømmer om en karriere i showbusiness. Da han kommer i kontakt med mafiaen åpner det nye dører for ham, og han ender etterhvert opp i Hollywood. Gjennombruddet hans kommer i gangsterfilmen *[[Scarface]]*. Flere filmroller følger, og George får etterhvert råd til en mer luksuriøs livsstil. Mafiaforbindelsene sine, som han fortsatt pleier, skaper imidlertid problemer for han, og han ender opp med å miste filmkontrakten sin. Kort tid senere dør moren hans. George avslutter både forholdet til kjæresten, Lisa Lang, og kutter kontakten med venner. Hans neste jobb er på et kasino på Cuba, der han fortsatt blir ansett som en filmstjerne. Ikke lenge etter bryter imidlertid den den cubanske revolusjonen ut, og han blir tvunget til å flykte tilbake til Hollywood. Der får han til slutt muligheten til å gjøre et comeback på filmlerretet etter å ha blitt tilbudt en liten rolle som en gangster i *[[Noen har det hett]]*. 

## Medvirkende

* Ray Danton som George Raft
* Jayne Mansfield som Lisa Lang, basert på Betty Grable 
* Julie London som Sheila Patton 
* Barrie Chase som June 
* Barbara Nichols som Texas Guinan
* Frank Gorshin som Moxie Cusack
* Margo Moore som Ruth Harris
* Brad Dexter som Benny Siegal
* Neville Brand som Al Capone
* Robert Strauss som Frenchie
* Herschel Bernardi som Sam
* Joe De Santis som Frankie Donatella
* Jack Lambert som Jerry Fitzpatrick
* Argentina Brunetti som fru Raft

## Sanger
* «Lonely Gal Lonely» fremført av Julie London
* «You've Got to See Mama Every Night» fremført av Barbara Nichols

## Referanser


## Eksterne lenker
*